रेल विभाग की स्टेशन अडाप्शन नीति को नहीं मिल रहा रिस्पांस : डीआरएम
रेलबजट 2015 में रेल विभाग में घोषित की गई रेलवे स्टेशन अडाप्शन नीति को उचित रिस्पांस नहीं मिल रहा। रेल मंडल फिरोजपुर में कुल 235 रेलवे स्टेशनों में से अब तक सिर्फ दो स्टेशनों सुल्तानपुर लोधी और डेरा ब्यास को ही संस्थाओं ने एडाप्ट किया है जबकि दो ओर स्टेशनों को एडाप्ट करने की बातचीत चल रही है। डीआरएम अनुज प्रकाश ने बताया कि विभाग ने देश के व्यवसायियों, संस्थाओं को अच्छी ऑफर प्रदान की थी लेकिन अफसोस इस नीति का अधिक लोगों ने लाभ नहीं उठाया। फिरोजपुर रेल मंडल में ब्यास रेलवे स्टेशन को राधा स्वामी डेरा संस्थान द्वारा और सुल्तानपुर लोधी रेलवे स्टेशन को पर्यावरण प्रेमी संत बलबीर सिंह सींचेवाल की संस्था द्वारा एडाप्ट किया जा चुका है। इसके अलावा विजयपुर (जम्मू) और परोर (हिमाचल प्रदेश) को डेरा ब्यास द्वारा एडाप्ट करने संबंधी बातचीत चल रही है।
डीआरएम ने बताया कि योजना की घोषणा के बाद एसजीपीसी ने अमृतसर रेलवे स्टेशन को एडाप्ट करने की रूचि दिखाई थी लेकिन इस पर फिलहाल कोई निर्णय नहीं बन सका। उन्होंने बताया कि एसजीपीसी अमृतसर रेलवे स्टेशन का नाम चेंज करना चाहती है जिस कारण इसमें देरी हो रही है लेकिन किसी भी स्टेशन का नाम चेंज करना बेहद मुश्किल काम होता है।
मंडल के सिर्फ दो स्टेशन हुए एडाप्ट, दो पर चल रही है बातचीत
hin_Deva hin_Deva hin_Deva hin_Deva